Bozova
Bozova (latgaliešu: Buozova), agrāk arī Bozauka, ir ciems Ludzas novada Malnavas pagastā. Izvietojies pagasta ziemeļrietumu daļā pie Kārsavas—Daugavpils dzelzceļa un autoceļa V503 6,5 km no pagasta centra Malnavas, 3,5 km no Kārsavas un 281 km no Rīgas. Bozovā atrodas bibliotēka, Kārsavas dzelzceļa stacija, II kategorijas dzelzceļa robežkontroles punkts. Apdzīvotā vieta izveidojusies pie dzelzceļa stacijas, iekļaujot arī kādreizējo Kārsavas stacijas ciemu. Bozovas kapsētā atrodas piemineklis neatkarības cīņās kritušajiem (1928, autors P. Pavlovs). 2023. gada vasarā Bozovā tika filmētas vairākas ainas populārā latgaliešu seriāla FATI otrajai sezonai.